

# N Á V R H

**Všeobecne záväzné nariadenie č. 6/2023**

**Obce Predmier**

**o prevádzkovom poriadku pohrebiska**

Obecné zastupiteľstvo v Predmieri na základe ustanovenia § 4 ods. 3 písm. f) a g) zákona SNR č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“), s použitím ustanovenia § 11 ods. 4 písm. g) zákona o obecnom zriadení a v súlade so zákonom č. 131/2010 Z.z. o pohrebníctve v znení neskorších predpisov (ďalej len „zákon o pohrebníctve“) sa uznieslo na tomto všeobecne záväznom nariadení:

# Článok 1 Všeobecné ustanovenia

1. Úcta k pamiatke zosnulých a spoločenské poslanie pohrebísk ako verejných zdravotno- technických zariadení, určených k pietnemu pochovávaniu zosnulých, alebo k ukladaniu ich spopolnených pozostatkov spôsobom zodpovedajúcim zdravotným predpisom prikazujú, aby pohrebiská boli udržiavané v takom stave, ako to zodpovedá ušľachtilým ľudským vzťahom, ale aj aby sa pri ich používaní dodržiavali zdravotné a iné predpisy.
2. Toto všeobecne záväzné nariadenie o prevádzkovom poriadku pohrebiska (ďalej len „prevádzkový poriadok pohrebiska“) upravuje pôsobnosť obce Predmier, ako prevádzkovateľa pohrebísk (ďalej len „prevádzkovateľ“), práva a povinnosti fyzických osôb – podnikateľov a právnických osôb v súvislosti s prevádzkovaním pohrebísk, nájomníkov hrobových miest a návštevníkov pohrebísk.
3. Prevádzkovateľom pohrebísk je: Obec Predmier
4. Sídlo: Obecný úrad Predmier 169, 013 51 Predmier
5. IČO: 00321567

# Článok 2 Rozsah platnosti

1. Tento prevádzkový poriadok pohrebiska sa vzťahuje na všetky pohrebiská nachádzajúce sa na území obce Predmier
2. Obec Predmier má zriadené pohrebiská nasledovne:
   1. na pozemku parcela č. CKN 135 a CKN 136 na LV č. 684,
   2. dom smútku parcela č. CKN 135, súpisné č. 3, ktorý je vybavený chladiacim zariadením, s rozvodom vody aj na pohrebisku.

# Článok 3 Prevádzkovanie pohrebiska

1. Prevádzkovanie pohrebiska zahŕňa:
   1. vykopanie hrobu a zasypanie hrobu,
   2. vykonávanie exhumácie,
   3. vedenie evidencie súvisiacej s prevádzkovaním pohrebiska,
   4. správu pohrebiska,
   5. správu domu smútku
   6. údržbu komunikácií a zelene na pohrebisku.
2. Činnosti uvedené v bode 1 písm. a) a b) zabezpečuje prevádzkovateľ prostredníctvom dodávateľa: LAuK Žilina.

**Článok 4 Prevádzková doba**

1. Pohrebisko je verejnosti prístupné neobmedzene. Je potrebné zatvárať vstupné brány, aby sa zabránilo vstupu zvery na pozemok cintorínu.
2. Správca pohrebiska môže v osobitných prípadoch obmedziť prístup verejnosti.

# Článok 5

**Povinnosti prevádzkovateľa pohrebiska a osôb vykonávajúcich činnosti potrebné na zabezpečenie prevádzky pohrebiska**

# Povinnosti prevádzkovateľa pohrebiska:

* 1. prevziať ľudské pozostatky alebo ľudské ostatky, ak je úmrtie doložené listom o prehliadke mŕtveho a štatistickým hlásením o úmrtí vystaveným lekárom, ktorý vykonal prehliadku mŕtveho, alebo je úmrtie doložené pasom, ak ide o medzinárodnú prepravu ľudských pozostatkov alebo ľudských ostatkov,
  2. prevádzkovať pohrebisko v súlade so schváleným prevádzkovým poriadkom pohrebiska,
  3. viesť evidenciu pohrebiska podľa príslušných ustanovení zákona o pohrebníctve, ktorá sa člení na:
     1. evidenciu hrobových miest, ktorá musí obsahovať:
        1. meno, priezvisko a dátum úmrtia osoby, ktorej ľudské ostatky sú uložené v hrobovom mieste,
        2. dátum uloženia ľudských pozostatkov alebo ľudských ostatkov s uvedením hrobového miesta a hĺbky pochovania,
        3. záznam o nebezpečnej chorobe, ak mŕtvy, ktorého ľudské pozostatky sa uložili do hrobu alebo hrobky, bol nakazený nebezpečnou chorobou,
        4. meno, priezvisko a adresu miesta trvalého pobytu, ak je nájomcom fyzická osoba; názov obce, ak je nájomcom obec,
        5. dátum uzavretia zmluvy o nájme hrobového miesta a údaje o zmene nájomcu,
        6. údaje o vypovedaní nájomnej zmluvy a dátum jej skončenia,
        7. skutočnosť, či je hrob, hrobka alebo pohrebisko chránené ako národná kultúrna pamiatka alebo pamätihodnosť obce podľa osobitného predpisu alebo či ide o vojnový hrob,
        8. údaje o pochovaní potrateného ľudského plodu alebo predčasne odňatého ľudského plodu,
     2. evidenciu prevádzkovania pohrebiska, ktorá musí obsahovať údaje o:
        1. zákaze pochovávania a dobe jeho trvania, ak sa taký zákaz vydal,
        2. zrušení pohrebiska,
  4. umožniť prítomnosť obstarávateľa pohrebu a blízkym osobám pri konečnom

uzavretí rakvy pred pochovaním,

* 1. zdržať sa v styku s pozostalými necitlivého správania a pri pohrebnom obrade umožniť účasť cirkví a iných osôb v súlade s prejavenou vôľou obstarávateľa pohrebu,
  2. vykonávať exhumáciu ľudských ostatkov príslušných ustanovení zákona o pohrebníctve,
  3. zabezpečiť, aby hrob spĺňal požiadavky príslušných ustanovení zákona o pohrebníctve,
  4. dodržiavať dĺžku tlecej doby podľa príslušných ustanovení zákona o pohrebníctve,
  5. v prípade zistenia, že ľudské ostatky nie sú ani po uplynutí ustanovenej tlecej doby zotleté, primerane predĺžiť tleciu dobu na pohrebisku na základe výsledkov hydrogeologického prieskumu,
  6. dodržiavať zákaz pochovávania podľa príslušných ustanovení zákona o pohrebníctve,
  7. nakladať s odpadmi v súlade s osobitným predpisom,
  8. umiestniť na mieste obvyklom na pohrebisku cenník služieb,
  9. prenechať nájomcovi za nájomné hrobové miesto na uloženie ľudských pozostatkov alebo ľudských ostatkov; podmienky nájmu upraví samostatná nájomná zmluva, ktorá sa uzatvára na dobu neurčitú a ktorá sa nesmie sa vypovedať skôr ako po uplynutí

tlecej doby, ak zákon o pohrebníctve neustanovuje inak

* 1. písomne upozorniť nájomcu o:
* skutočnosti, že uplynie lehota, na ktorú bolo nájomné zaplatené, najneskôr tri mesiace pred uplynutím tejto lehoty,
* vypovedaní nájomnej zmluvy, najmenej šesť mesiacov predo dňom, keď sa má hrobové miesto zrušiť
  1. postupovať pri výpovedi nájomnej zmluvy podľa príslušných ustanovení zákona o pohrebníctve,
  2. dbať o vonkajší vzhľad cintorína, spoločné hroby a voľné miesta na pohrebisku; za tým účelom zabezpečuje výsadbu zelene, čistotu, úpravu ciest, údržbu oplotenia

r) dbať o účelové zariadenia a technickú vybavenosť na pohrebisku.

# Povinnosti iných osôb vykonávajúcich činnosti potrebné na zabezpečenie prevádzky pohrebiska:

* 1. zdržať sa v styku s pozostalými necitlivého správania
  2. pochovávať ľudské pozostatky a ľudské ostatky len do hrobu, ktorý spĺňa požiadavky podľa príslušných ustanovení zákona o pohrebníctve.

# Článok 6 Prenájom hrobového miesta

1. Hrobové miesto je miesto na pohrebisku určené na vybudovanie hrobu, hrobky, alebo na uloženie urny.
2. Právo užívať hrobové miesto vzniká na základe nájomnej zmluvy. Uzavretím nájomnej zmluvy prevádzkovateľ pohrebiska prenecháva za nájomné nájomcovi hrobové miesto na uloženie ľudských pozostatkov alebo ľudských ostatkov. Nájomná zmluva sa uzatvára na dobu neurčitú, nesmie byť vypovedaná skôr ako po uplynutí tlecej doby, ak zákon o pohrebníctve neustanovuje inak.
3. Na pohrebiskách v obci Predmier je povolené prenajímať voľné hrobové miesta vopred - na rezerváciu.
4. Cena nájomného za užívacie právo k hrobu na 10 rokov je uvedená v prílohe č. 1 k tomuto prevádzkovému poriadku pohrebiska.

# Článok 7

**Povinnosti nájomcu hrobového miesta**

1. Nájomca hrobového miesta je povinný:
   1. dodržiavať ustanovenia prevádzkového poriadku, ktoré sa týkajú povinností nájomcu hrobového miesta,
   2. užívať hrobové miesto podľa nájomnej zmluvy,
   3. udržiavať prenajaté hrobové miesto v riadnom stave, na vlastné náklady zabezpečovať údržbu hrobového miesta, čistiť a udržiavať priestor 30 cm okolo celého obvodu hrobu; hrobové miesto a jeho bezprostredné okolie musí byť najmä pokosené,

odburinené, očistené od rôznych nánosov

* 1. písomne oznamovať prevádzkovateľovi pohrebiska všetky zmeny údajov, ktoré sú potrebné na vedenie evidencie podľa príslušných ustanovení zákona o pohrebníctve,
  2. udržiavať poriadok na pohrebisku,
  3. realizovať stavebné úpravy hrobového miesta len na základe povolenia prevádzkovateľa pohrebiska a podľa jeho pokynov, pričom za stavebnú úpravu sa považuje:
     + vybudovanie alebo oprava obruby,
     + osadenie alebo oprava pomníka (t.j. náhrobného kameňa), náhrobnej dosky (t.j. platne), hrobového miesta,
     + vybudovanie alebo oprava urnovej schránky,
     + vybudovanie alebo oprava hrobky;

v prípade nedodržania pokynov bude stavba na náklady nájomcu bezodkladne odstránená,

* 1. príslušenstvo hrobu (pomníky, kríže a pod.) osádzať tak, aby neohrozovali iných návštevníkov a okolité hrobové miesta,
  2. dbať na to, aby pri vykonávaní stavebných úprav neboli odkladané časti príslušenstva hrobu na iné hrobové miesta alebo opierané o príslušenstvo iných hrobov
  3. nahlásiť prevádzkovateľovi pohrebiska začiatok stavebných úprav hrobového miesta 3 dni pre ich uskutočnením a ukončenie stavebných úprav do 3 dní po ich uskutočnení
  4. pri realizovaní stavebných úprav rešpektovať pokyny prevádzkovateľa pohrebiska, najmä pokiaľ ide o tvar, rozmery, výzdobu alebo druh použitého materiálu a vzťah k okolitým hrobovým miestam,
  5. po ukončení stavebných úprav vyčistiť okolie hrobu a odstrániť prebytočný stavebný materiál a zeminu; stavebník zodpovedá za škody spôsobené na susedných hroboch a je povinný ich bezodkladne odstrániť na vlastné náklady so súhlasom vlastníka dotknutého hrobu a prevádzkovateľa pohrebiska,
  6. pre realizácii stavebnej úpravy rešpektovať tvar a vonkajšie rozmery hrobového miesta a to nasledovne:
     + jednohrob dospelých 130 x 250 cm
     + dvojhrob dospelých 220 x 250 cm
     + trojhrob dospelých 310 x 250 cm
     + hrob dieťaťa 120 x 180 cm
     + urna 80 x 120 cm
  7. dodržať odstup medzi jednotlivými hrobovými miestami 30 cm
  8. dodržať požiadavku, aby predné a zadné hrany rámov boli v jednej línii s prednými a zadnými hranami susedných rámov.

1. Na pohrebisku je zakázané umiestňovať lavičky a podobné doplnkové zariadenia a vysádzať dreviny a kríky bez predchádzajúceho písomného súhlasu prevádzkovateľa pohrebiska.

# Článok 8

**Povinnosti návštevníkov pohrebiska**

1. Návštevníci pohrebiska sú povinní dodržiavať ustanovenia prevádzkového poriadku pohrebiska, ktoré sa týkajú povinností návštevníkov.
2. Návštevníci pohrebiska sú povinní zachovávať dôstojnosť pohrebiska, chovať sa spôsobom odpovedajúcim piete miesta a vo vzťahu k prevádzke pohrebiska sú povinní riadiť sa pokynmi prevádzkovateľa pohrebiska.
3. Návštevníkom pohrebiska sa na pohrebisku zakazuje robiť hluk, fajčiť, požívať

alkoholické nápoje a iné návykové látky, odhadzovať odpadky mimo vyznačeného priestoru, vodiť a voľne púšťať psov a iné zvieratá, jazdiť na bicykli, korčuliach, skateboarde a iných športových prostriedkoch a vykonávať iné činnosti, ktoré nie sú vzhľadom na charakter pietneho miesta obvyklé.

1. Motorové a iné vozidlá s výnimkou vozíkov invalidných občanov môžu na pohrebisko vchádzať a zdržovať sa tam len so súhlasom prevádzkovateľa pohrebiska.
2. Sviečky a kahance možno rozsvecovať tak, aby nevzniklo nebezpečenstvo požiaru.
3. Zakazuje sa akékoľvek umiestňovanie ponúk a reklám právnickými a fyzickými osobami v priestore pohrebiska a v objektoch pohrebiska.

# Článok 9

**Spôsob ukladania ľudských pozostatkov a plán miest na pochovávanie**

1. Ľudské pozostatky na pohrebisku sa ukladajú do hrobov, hrobiek a urnových miest.
2. Hrob na ukladanie ľudských pozostatkov musí spĺňať nasledovné podmienky:
   1. hĺbka hrobu pre dospelú osobu a dieťa staršie ako 10 rokov musí byť najmenej 1,6 m; pre dieťa mladšie ako 10 rokov najmenej 1,2 m, prehĺbený hrob musí mať hĺbku aspoň 2,2 m,
   2. dno hrobu musí ležať najmenej 0,5 m nad hladinou podzemnej vody,
   3. bočné vzdialenosti medzi jednotlivými hrobmi musia byť najmenej 0,3 m,
   4. na dvojhrob a viachrob sa nevzťahujú požiadavky ustanovené v bode 2. písm. c)
   5. rakva s ľudskými pozostatkami musí byť po uložení do hrobu zasypaná skyprenou zeminou vo výške minimálne 1,2 m.
3. Ľudské ostatky musia byť uložené v hrobe najmenej do uplynutia tlecej doby, ktorá podľa zloženia pôdy musí trvať najmenej 10 rokov.
4. Ak sa zistí, že ľudské ostatky nie sú ani po uplynutí ustanovenej tlecej doby zotleté, tlecia doba sa musí primerane predĺžiť na základe výsledkov hydrogeologického prieskumu.
5. Pred uplynutím tlecej doby sa môžu do toho istého hrobu uložiť ďalšie ľudské pozostatky, ak je ich možné umiestniť nad úroveň naposledy pochovaných ľudských ostatkov a vrstva uľahnutej zeminy nad vrchnou rakvou bude najmenej 1 m.
6. Do hrobky je možné uložiť aj viacero rakiev s ľudskými pozostatkami alebo s ľudskými ostatkami; rakva uložená do hrobky musí byť zabezpečená proti úniku zápachu do okolia a musí byť vyrobená tak, aby chránila ľudské ostatky pred hlodavcami.
7. Urny so spopolnenými ľudskými pozostatkami alebo ľudskými ostatkami možno ukladať do existujúcich urnových miest, hrobov alebo hrobiek.
8. Ak by ďalším pochovávaním na pohrebisku mohlo dôjsť k ohrozeniu zdravia ľudí alebo kvality podzemnej vody, môže pochovávanie zakázať príslušný orgán štátnej správy.
9. Na pohrebisku, kde je zakázané pochovávanie ľudských pozostatkov do hrobu, možno ďalej pochovávať inými spôsobmi, ak príslušný orgán štátnej správy, ktorý pochovávanie zakázal, s navrhovaným spôsobom pochovávania súhlasil.
10. Hrobové miesta sa na pohrebiskách prideľujú do poradia s tým, že pokiaľ dôjde k uvoľneniu priestoru pre vznik hrobového miesta z dôvodu zrušenia pôvodného hrobového miesta, toto miesto bude pridelené prednostne.
11. Termín pohrebov určuje prevádzkovateľ pohrebiska.

# Článok 10 Exhumácia ľudských ostatkov

1. Ľudské ostatky je možné exhumovať:
   1. na príkaz sudcu alebo prokurátora, alebo
   2. na žiadosť obstarávateľa pohrebu alebo blízkej osoby, ak obstarávateľ pohrebu už nežije, alebo
   3. na žiadosť obce, ak bola obstarávateľom pohrebu.
2. Žiadosť o exhumáciu žiadateľ podáva prevádzkovateľovi pohrebiska, na ktorom sú ľudské ostatky uložené, a musí obsahovať:
   1. vyjadrenie regionálneho úradu verejného zdravotníctva, ak ide o ľudské ostatky pred uplynutím tlecej doby,
   2. list o prehliadke mŕtveho a štatistické hlásenie o úmrtí,
   3. nájomnú zmluvu vydanú prevádzkovateľom pohrebiska, ak budú ľudské ostatky uložené na inom pohrebisku,
   4. identifikačné údaje prevádzkovateľa pohrebnej služby, ktorý ľudské ostatky prevezie.
3. Ak prevádzkovateľ pohrebiska žiadosti o exhumáciu nevyhovie, rozhodne o nej súd.
4. Na rozhodovanie o exhumácii vojnovej obete sa vzťahuje osobitný zákon.
5. Náklady na exhumáciu uhradí ten, kto o ňu požiadal.
6. Zakázané je upravovať ľudské pozostatky, konzervovať alebo balzamovať ľudské pozostatky alebo exhumovať ľudské ostatky osoby, ktorá bola v čase úmrtia nakazená nebezpečnou chorobou; dokladom, ktorým sa preukáže, že osoba bola v čase úmrtia nakazená nebezpečnou chorobou, je list o prehliadke mŕtveho a štatistické hlásenie o úmrtí.

# Článok 11 Tlecia doba

Na pohrebiskách obce Predmier je stanovená tlecia doba podľa Vyhlášky 47/1966 Zb. par.22, najmenej však 10 rokov.

# Článok 12

**Spôsob nakladania s odpadmi**

Na pohrebiskách je možné odpady ukladať len na miesta na to určené. Stavebný odpad, ktorý vznikne nájomcovi hrobového miesta z činnosti stavebnej úpravy hrobového miesta (budovania obruby, hrobky, atď.) je povinný odstrániť z pohrebiska na vlastné náklady.

# Článok 13

**Podmienky vstupu prevádzkovateľa pohrebnej služby na pohrebisko**

1. Prevádzkovateľ pohrebnej služby vstupuje na pohrebisko na vykonanie pohrebnej služby podľa rozsahu dohodnutého s obstarávateľom pohrebu za účelom prepravy ľudských pozostatkov a ľudských ostatkov, prenosu rakvy a pochovania ľudských pozostatkov a ľudských ostatkov do hrobu alebo hrobky, alebo uloženia urny s popolom do hrobu, hrobky alebo urnového miesta, za účelom vykonania exhumácie ľudských ostatkov a ich opätovného pochovania.
2. Prevádzkovateľ pohrebnej služby vstupuje na pohrebisko z dôvodov uvedených v článku 13 bod 1 len so súhlasom prevádzkovateľa pohrebiska.
3. Prevádzkovateľ pohrebnej služby je povinný dodržať ustanovenia prevádzkového poriadku pohrebiska.

# Článok 14

**Cenník nájomného za nájom hrobového miesta**

Cenník nájomného za nájom hrobového miesta tvorí neoddeliteľnú prílohu č. 1 tohto prevádzkového poriadku pohrebiska.

# Článok 15 Zrušenie pohrebiska

1. Pohrebisko môže obec zrušiť až po uplynutí tlecej doby všetkých ľudských ostatkov uložených na pohrebisku.
2. Pohrebisko môže obec zrušiť pred uplynutím tlecej doby len:
   1. na základe zákazu príslušného orgánu štátnej správy, ak by ďalším pochovávaním na pohrebisku mohlo dôjsť k ohrozeniu zdravia ľudí alebo kvality podzemnej vody,
   2. z dôvodov verejného záujmu na základe podnetu príslušného orgánu štátnej správy; verejný záujem musí byť riadne odôvodnený.
3. Ten, v koho záujme sa pohrebisko zruší, je povinný zabezpečiť a uhradiť exhumácie a preloženie ľudských ostatkov, hrobov s príslušenstvom a hrobiek na nové hrobové miesto na inom pohrebisku.
4. Nezotleté ľudské ostatky po uplynutí tlecej doby je povinný ten, v koho záujme sa pohrebisko zrušilo, zhromaždiť a pochovať na inom pohrebisku.
5. Zrušenie vojnových hrobov upravuje osobitný zákon.

# Článok 16 Kontrola VZN a sankcie

1. Kontrolu ustanovení tohto prevádzkového poriadku pohrebiska vykonávajú:
   1. poverení pracovníci obce a starosta obce,
   2. príslušné orgány štátnej správy.
2. Priestupku podľa zákona o pohrebníctve sa dopustí ten, kto:
   1. nedodržiava ustanovenia prevádzkového poriadku pohrebiska, ktoré sa týkajú povinností nájomcu hrobového miesta podľa príslušných ustanovení zákona o pohrebníctve,
   2. neužíva hrobové miesto podľa nájomnej zmluvy podľa príslušných ustanovení zákona o pohrebníctve,
   3. neudržiava prenajaté hrobové miesto v poriadku na vlastné náklady podľa príslušných ustanovení zákona o pohrebníctve,
      1. písomne neoznámi prevádzkovateľovi pohrebiska všetky zmeny údajov, ktoré sú potrebné na vedenie evidencie podľa príslušných ustanovení zákona o pohrebníctve,
      2. neudržiava poriadok na pohrebisku podľa príslušných ustanovení zákona o pohrebníctve,
      3. nedodržiava ustanovenia prevádzkového poriadku pohrebiska, ktoré sa týkajú povinností návštevníkov podľa príslušných ustanovení zákona o pohrebníctve,
      4. nezachováva dôstojnosť pohrebiska podľa príslušných ustanovení zákona o pohrebníctve.
3. Za priestupky podľa bodu 2 možno uložiť pokutu do 663 eur. Pri ukladaní pokuty sa prihliada na závažnosť, spôsob, čas trvania a následky protiprávneho konania.
4. Na priestupky a ich prejednávanie sa vzťahuje všeobecný predpis o priestupkoch.
5. Priestupky podľa bodu 2 prejednáva a sankcie za ne ukladá obec. Výnos je príjmom rozpočtu obce.

# Článok 17

**Osobitné ustanovenia**

1. Za dodržiavanie poriadku na pohrebiskách zodpovedá prevádzkovateľa pohrebiska, ktorý je zodpovedný za umiestnenie tohto prevádzkového poriadku na verejne prístupnom

a vhodnom mieste.

1. Ďalšie podrobnosti o prevádzkovaní pohrebísk, ktoré neupravuje toto všeobecne záväzné nariadenie, upravuje zákon o pohrebníctve a iné všeobecne záväzné právne predpisy.

# Článok 18 Záverečné ustanovenia

1. VZN č. 06/2023 bude predmetom schvaľovania na zasadnutí Obecného zastupiteľstva v Predmieri dňa 11.12.2023 a nadobúda účinnosť 15-tym dňom dňa .......................
2. Dňom nadobudnutia účinnosti tohto VZN č. 06/2023 končí účinnosť VZN č. 02/2020 Prevádzkový poriadok pohrebiska obce Predmier
3. Neoddeliteľnou súčasťou tohto VZN je Cenník služieb, ktorý tvorí Prílohu č. 1.

# ......................................

# Štefan Klus

# starosta obce

Vyvesené : 23.11.2023

Zvesené : 08.12.2023

Prílohy: č. 1 Cenník

# Príloha číslo 1 k VZN 06/2023 obce Predmier o prevádzkovom poriadku pohrebiska

**Cena nájomného za užívacie právo k hrobu na 10 rokov:**

|  |  |
| --- | --- |
| 1. jednohrob | 10 eur |
| 2. dvojhrob | 20 eur |
| 3. trojhrob | 30 eur |
| 4. štvorhrob | 40 eur |
| 5. detský hrob | 10 eur |
| 6. urnové miesto | 10 eur |